|  |  |
| --- | --- |
|  | Este artigo amosa letras árabes. Sen o soporte axeitado, o texto pode mostrar símbolos sen sentido, coma caixas, marcas e outros. |

**Abdala bin Husain** (en árabe: *عبد الله بن حسين*), rei como **Abdalá I**, nado na Meca en 1882 e finado en Xerusalén o 20 de xullo de 1951, foi o primeiro rei de Xordania.

Traxectoria
-----------

Abdullah era fillo do xerife da Meca, cabeza da dinastía dos haxemís, a quen o Reino Unido prometerá recoñecer a independencia dos territorios árabes de Asia nun único estado a cambio da súa axuda na loita contra o Imperio Otomán.

Antes da primeira guerra mundial Abdullah foi vicepresidente do parlamento de Istambul. O seu irmán, Faysal, deputado na mesma cámara, dirixiu a rebelión árabe que combateu os turcos dende Hiyaz ata tomar Damasco en 1918, dous anos despois de que o xerife Husayn se proclamara rei. Unha vez acabada a guerra os aliados desfixeron o embrión de Estado que se creara dende Damasco e a cambio colocaron a Faysal e a Abdullah á cabeza de dous países creados artificialmente, Iraq e Transxordania.

Abdullah recibiu Transxordania como feudo en 1921. Tratábase en realidade dun corredor a través do deserto que comunicaba as dúas zonas de influencia británicas, Iraq e Palestina. O 25 de maio de 1923 Transxordania obtivo a independencia coa denominación de emirato.

O rei foi unha personaxe pouco popular entre os árabes de Oriente Medio debido á súa política clientelar respecto dos Estados Unidos e o Reino Unido, á súa proximidade a Israel e á represión que desatou contra os seus detractores. Por outra banda, nunca abandonou a ambición haxemí de ser rei dun reino árabe unificado, o que lle provocou a inimizade das capas dirixentes doutros estados, especialmente os sauditas. En setembro de 1949 converteuse no primeiro sefe de estado estranxeiro que visitou a España franquista, pasando tres días na cidade da Coruña.

O 20 de xullo de 1951 Abdullah morreu nun atentado na mesquita de Al-Aqsa de Xerusalén. Catro días antes fora asasinado en Amán o primeiro ministro líbanés Riad Bey al-Solh, e Abdullah atopábase na cidade para participar nunha cerimonia fúnebre na súa honra. Estaba a agardar a que dese comezo a oración do venres co seu neto Hussein bin Talal (futuro rei) cando un activista palestino, Mustafa Shukri, abriu fogo contra el alcanzándoo na cabeza. Abdullah e al-Solh morreron baixo a acusación de estar levando a cabo negociacións secretas con Israel para firmar unha paz á marxe dos acordos acadados na Liga Árabe. A investigación xordana sinalou dous dirixentes palestinos como cerebros do complot, o doutor Abd Allah Husayni e o coronel Abd Allah Tell, antigo gobernador militar de Xerusalén.

Liña do tempo
-------------

Notas
-----

1. ↑  Díaz Pardo, Isaac; Fernández Freixanes, Víctor; Mascato, Antón, eds. (2006). *Diciopedia do século 21* **3**. Galaxia. p. 2236. ISBN 9788482893600.
2. ↑  "Amir Abdullah's Bodyguard on Camels with Red, Green and White Standard at Far Left". *World Digital Library* (en inglés). abril de 1921. Consultado o 14 de xullo de 2013.
3. ↑  Correyero Ruiz, Beatriz (2003). "La propaganda turística española en los años del aislamiento internacional". *Historia y Comunicación Social* (en castelán) (8): 47–61.
4. ↑  Rodríguez, Ana (13-9-2009). "Un rey que llegó de Oriente". *La Opinión* (en castelán) (A Coruña). Consultado o 27-5-2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Abdalá I de Xordania Modificar a ligazón no Wikidata*** |

### Bibliografía

* *Diciopedia do século 21* **1**. Do Cumio, Galaxia e do Castro. 2006.

### Ligazóns externas

* Perfil xenealógico *(en inglés)*
* Xenealoxía da familia real xordana *(en inglés)*

|  |  |
| --- | --- |
| Control de autoridades | 
* Wd: Q192780
* WorldCat
* VIAF: 8708361
* BIBSYS: 90355121
* BMT: 174547
* BNF: 121006635
* BRE: 660423
* CiNii: DA14885212
* EBID: ID
* EGAXA: vtls001552712
* FAST: 74939
* GEC: 0000169
* GND: 118845888
* ICCU: RMSV069689
* ISNI: 0000000080880757
* LCCN: n81071672
* LibraryThing: abdullahiofjordan
* Munzinger: 00000000254
* NLA: 36030811
* NPG: mp66947
* NTA: 072210532
* ODNB: 70069
* OL: OL707407A
* SELIBR: 232015
* SNAC: w6xb7h3v
* SUDOC: 029364167
* WikiTree: الحسين-1

 |